Here is a page extracted from Wikipedia that may contain CSS, HTML, and a lot of unformatted text.

Title: Benjamin Kowalewicz
Content: Benjamin  Kowalewicz (pronunciato /ˈkɒvəlɛvɪtʃ/) ye o cantaire y líder d'o grupo de rock canadiense Billy Talent.

Biografía
Kowalewicz, d'ascendencia polaca, naixió o 16 d'aviento de 1975 de Mont-reyal, Quebec. Creixió en a ciudat de Streetsville en Ontario y en l'actualidat vive en o centro de Toronto. Fué a la escuela secundaria de Our Lady of Mount Carmel, a on que tanyeba a batería en un grupo dito To Each His Own. En o grupo conoixió a Jonathan Gallant. Kowalewicz pasó d'a batería a estar o cantaire y tanyer a guitarra ritmica, y Aaron Solowoniuk dentró en a formación ta tanyer a batería. Os tres s'unioron a Ian D'Sa ta formar un grupo dita Pezzque quitaría o suyo primer álbumm, Watoosh!, en 1998. Cuan fuoron demandatos por o grupo americano Pezz que teneba o mesmo nombre, Kowalewicz suchirió cambear o nombre por Billy Talent, pillato d'un character d'o documental Hard Core Logo de Michael Turner. Dende alavez Kowalewicz centró o suyo treballo nomás en a voz, y asinas naixió Billy Talent. Por ixas envueltas Kowalewicz treballaba en diferents puestos en a radio "CFNY 102.1" de Toronto, como asistent d'o programa The Ongoing History of New Music d'Alan Cross, que contribuyó con diners en o primer álbum de Billy Talent.

Kowalewicz colabora en a canción "Smiling Politely" de Cancer Bats d'o suyo álbum Hail Destroyer. Tamién colaboró en a canción "Wake Up the Town" d'Anti-Flag, una bonus track d'o suyo álbum de 2008 The Bright Lights of America. Kowalewicz apareixe en o video de Goldfinger "Superman".

A suya casa d'o centro de Toronto apareixió en o programa de decoración d'a televisión canadiense "Designer Guys". O episodio se deciba "Punk Meets Traditional".

Discografía
Álbums con os suyos grupos
 Pezz - Watoosh! (1998).
 Billy Talent - Billy Talent (2003).
 Billy Talent - Billy Talent II (2006).
 Billy Talent - Billy Talent III (2009).

Colaboracions con atros grupos
 Anti-Flag - The Bright Lights of America on "Wake Up the Town" (2008).
 Cancer Bats - Hail Destroyer on "Smiling Politely" (2008).

Referencias

1975 (naixencias)
Baterías de Canadá
Musicos de Canadá
Naixius de Mont-reyal